किसानन से गेहूं खरीद के मुद्दा पऽ भाजपा नेतृत्व वाला राष्ट्रीय जनतांत्रिक गठबंधन (राजग) सोमवार के लोक सभा से वाकआउट कइ देहलस. विपक्षी नेता सुषमा स्वराज वित्त मंत्री प्रणब मुखर्जी के जिकीर कइके कहली कि हम इहां का करीं जब सदन के नेता इहां से जा चुकल बाड़न. मुखर्जी तुरंते सदन से बाहर गइल रहले . एकरा बादे स्वराज राजग सदस्यन से बाहर जाए के कहि देहली.
जनता दल (युनाइटेड) के नेता आ राजग समन्वयक शरद यादव शून्य काल में ई मुद्दा उठवले अउरी सरकार से किसानन के दशा पऽ जवाब देवे के कहले. एह किसानन के फसल ना तऽ राज्य सरकार आ ना ही केंद्र सरकार के एजेंसी खरीदत बाड़ी. अकाली दल आ मार्क्सवादी कम्युनिस्ट पार्टी (माकपा) सदस्य एह मुद्दा पऽ एकजुट रहले. यादव सरकार से गेहूं खरीद से होखे वाला परेशानी से निबटे खातिर 'वार रूम' गठित करे के कहलन.
bho_Deva bho_Deva